<classify> Msichana mwanafunzi wa kidato cha nne anayedaiwa kujiua kwa risasi mjini Morogoro ameacha ujumbe kuwa alikuwa anatamani kufa wakati wowote.Kamanda wa Polisi Mkoa wa Morogoro, Wilbroad Mutafungwa amesema, Jasmini Ngoye 18 alikutwa amekufa Februari 19 saa 12 asubuhi akiwa na jeraha kichwani.Kamanda Mutafungwa amesema, mwili wa msichana huyo ulikutwa Kola B kata ya Bigwa katika Manispaa ya Morogoro.Hadi sasa uchunguzi wa tukio hilo umeonyesha kuwa chanzo cha tukio hilo ni msongo wa mawazo wa muda mrefu aliokuwanao marehemu...amesema Kamanda Mutafungwa na kuongeza kuwa polisi wamepata diary ya Jasmini aliyoiacha kwa rafiki yake Imelda Milanzi.Ni mtoto asiyejua wazazi wake na asiyejua kazaliwa wapi? Mtoto huyu anatamani kukiona kifo chake wakati wowote na muda wowote. Mtu yoyote atakayeisoma hii diary ndiye atakayeiandika tarehe ya kifo changu ameandika Jasmini kwenye diary hiyo.Kamanda Mutafungwa amesema, mwili wa Jasmini ulikuwa na jeraha la risasi iliyoingia kooni na kutokea utosini, na pia pembeni kulikuwa na bastola aina ya Bereta yenye namba H.11135Y, magazine moja, risasi moja na ganda la risasi lililotumika.Amesema, mmoja wa waliohojiwa kuhusiana na kifo hicho, Profesa Hamis Mahigi 69 amewaeleza Polisi kuwa bastola hiyo ni yake, anamiliki kihalali, na anamtambua marehemu kuwa ni shemeji yake na alikuwa akiishi naye Kihonda, Morogoro.Kamanda Mutafungwa amesema, Profesa Mahigi amewaeleza polisi kwa, Jasmini alikuwa mwanafunzi wa kidato cha nne katika Shule ya Sekondari Lupanga na alitoweka nyumbani Februari 18 saa 10 jioni.  <topic>: KITAIFA 